У паняцця ёсць і іншыя значэнні, гл. Лондан (значэнні).

**Лондан** (англ.: London) — горад у Канадзе, размешчаны на паўднёвым-захадзе правінцыі Антарыа ўздоўж Квебек-Віндсарскага калідора. Лондан знаходзіцца на развілцы несуднаходнай ракі Тэмзы, прыкладна на паўдарогі паміж Таронта і Дэтройтам, што знаходзіцца ў амерыканскім штаце Мічыган. Лонданскі Сіці з'яўляецца асобным муніцыпалітэтам, палітычна адасобленым ад графства Мідлсекс.

Лондан быў заснаваны еўрапейцамі паміж 1801 і 1804 гадамі Петэрам Хэгерманам і стала адной з вёсак у 1826 годзе. З тых часоў, Лондан значна пашырыўся ў найбуйнейшы муніцыпалітэт Паўднёва-Заходняга Антарыа, стаўшыся 15-м паводле велічыні муніцыпалітэтам Канады, далучыўшы многія з невялікіх навакольных населеных пунктаў, якія атачалі яго. У горадзе актыўна развіваюцца такія галіны, як адукацыя, ахова здароўя, турызм і вытворчасць.

Гісторыя
--------

На месцы горада ў Сярэднявеччы размяшчалася некалькі індзейскіх паселішчаў. Археалагічныя раскопкі пацвярджаюць, што людзі тут жылі ў апошнія 10 тысяч гадоў. У 1793 годзе генерал-лейтэнант Джон Грэйвс Сімка абраў гэта месца як будучую сталіцу Верхняй Канады, якую ён меў намер назваць Джарджына, у гонар караля Георга III. Але губернатар Карлтан палічыў будаўніцтва сталіцы пасярод густых лясоў немэтазгодным.

Упершыню Лондан быў заселены еўрапейцамі ў 1801—1804 гадах, а ў 1826 годзе стаў вёскай. У 1845 годзе буйны пажар знішчыў вялікую частку паселішча, аднак у 1855 годзе ў горадзе ўжо пражывала больш за 10 тысяч чалавек, і Лондан, атрымаў статус горада. Пасля Лондан разросся, паглынаючы суседнія гарады, і ператварыўся ў самы буйны населены пункт паўднёва-заходняга Антарыа.

У мінулым для таго, каб патрапіць у Лондан, ізаляваны ад больш населенай часткі правінцыі, трэба было прайсці праз густы лес, за што Лондан, атрымаў мянушку «Ляснога горада».

Насельніцтва
------------

Насельніцтва складаецца на 48,2 % з мужчын і на 51,8 % — з жанчын. Большасць насельніцтва складаюць нашчадкі выхадцаў з Брытанскіх астравоў, далей ідуць немцы, франкаканадцы, галандцы, італьянцы, палякі, партугальцы, украінцы, індзейцы.

Клімат
------


| **Клімат Лондана** |
| --- |
| Паказчык | Сту | Лют | Сак | Кра | Май | Чэр | Ліп | Жні | Вер | Кас | Ліс | Сне | Год |
| Абсалютны максімум, °C | 16,7 | 17,8 | 24,8 | 29,4 | 32,4 | 38,2 | 36,7 | 37,0 | 34,4 | 30,0 | 24,4 | 18,5 | 38,2 |
| Сярэдні максімум, °C | −2,4 | −1,4 | 4,2 | 11,6 | 19,0 | 23,8 | 26,3 | 25,2 | 20,9 | 14,0 | 6,9 | 0,6 | 12,4 |
| Сярэдняя тэмпература, °C | −6,3 | −5,5 | −0,3 | 6,3 | 13,0 | 18,0 | 20,5 | 19,5 | 15,3 | 9,0 | 3,1 | −3 | 7,5 |
| Сярэдні мінімум, °C | −10,1 | −9,7 | −4,7 | 1,0 | 7,0 | 12,1 | 14,6 | 13,7 | 9,6 | 4,0 | −0,7 | −6,5 | 2,5 |
| Абсалютны мінімум, °C | −31,7 | −29,5 | −24,8 | −12,2 | −5 | −0,6 | 5,0 | 1,5 | −3,3 | −11,1 | −18,3 | −26,9 | −31,7 |
| Норма ападкаў, мм | 74,2 | 60,0 | 78,4 | 82,2 | 82,9 | 86,8 | 82,2 | 85,3 | 97,7 | 77,6 | 91,1 | 88,6 | 987,1 |
| *Крыніца: Environment Canada* |

Эканоміка
---------

Эканоміка Лондана развіваецца за кошт вытворчасці лакаматываў, бранятэхнікі, страхавання і інфармацыйных тэхналогій.

Адукацыя і культура
-------------------

* Заходне-Антарыйскі ўніверсітэт

Вядомыя асобы
-------------

* Рэйчэл Мак-Адамс, актрыса

Горад-пабрацім
--------------

* Сцяг Кітая Нанкін, Кітай

Зноскі
------

1. ↑  "London (City) community profile". 2011 Census data. Statistics Canada.
2. ↑  St-Denis, Guy (1985). Byron:Pioneer Days in Westminster Township. Crinklaw Press. pp. 21-22. ISBN 0-919939-10-4.

Спасылкі
--------

* Лагатып Вікісховішча На Вікісховішчы ёсць медыяфайлы па тэме Лондан (Канада)
* Афіцыйны сайт

| ⛭Агламерацыі Канады паводле колькасці насельніцтва |
| --- |
| 

Таронта (АН) **·** 
Манрэаль (КК) **·** 
Ванкувер (БК) **·** 
Атава (АН) **·** 
Калгары (АБ) **·** 
Эдмантан (АБ) **·** 
Квебек (КК) **·** 
Вініпег (МБ) **·** 
Гамільтан (АН) **·** 
Лондан (АН) **·** 
Кембрыдж-Кітчэнер-Уотэрлу (АН) **·** 
Сент-Катарынс-Ніягара (АН) **·** 
Галіфакс (НШ) **·** 
Ошава (АН) **·** 
Вікторыя (БК) **·** 
Віндзар (АН) **·** 
Саскатун (СК) **·** 
Рэджайна (СК) **·** 
Шэрбрук (КК) **·** 
Сент-Джонс (НЛ) **·** 
Бары (АН) **·** 
Келоўна (БК) **·** 
Абатсфард (БК) **·** 
Вялікі Садберы (АН) **·** 
Кінгстан (АН) **·** 
Сагеней (КК) **·** 
Труа-Рыўер (КК) **·** 
Гелф (АН) **·** 
Монктан (НБ) **·** 
Брантфард (АН) **·** 
Тандэр-Бей (АН) **·** 
Сент-Джон (НБ) **·** 
Пітэрбора (АН)
 |

|  |  |
| --- | --- |
| ⚙️   Тэматычныя сайты | DMOZ |
| Слоўнікі і энцыклапедыі | Вялікая каталанская · Вялікая расійская (старая версія) · Britannica (11-th) · Britannica (онлайн) · Brockhaus · Catholic (1997—…) |
| Нарматыўны кантроль | LCCN: n79018544 · NKC: ge134330 · VIAF: 136026463 |